google/wiki40b huggingface dataset:
พระราชมหาเจติยาภิบาล (ต่อศักดิ์ สุนฺทรวาที)

ประวัติ

พระศากยปุตติยวงศ์ นามเดิม ต่อศักดิ์ สิงหสุรศักดิ์ เกิดเมื่อวันศุกร์ที่ 15 มีนาคม พ.ศ. 2517 เป็นชาวอำเภอบ้านเขว้า จังหวัดชัยภูมิ พ.ศ. 2529 ได้บรรพชา ณ วัดมัชฌิมาวาส อำเภอบ้านเขว้า จังหวัดชัยภูมิ โดยมีพระครูโชติวราจารย์ เป็นพระอุปัชฌาย์ พ.ศ. 2531 สอบได้นักธรรมชั้นเอก สำนักเรียนคณะจังหวัดนนทบุรี วัดเฉลิมพระเกียรติ พ.ศ. 2537 ได้อุปสมบท ณ วัดมัชฌิมาวาส จังหวัดชัยภูมิ โดยมีพระธรรมสิริชัย เจ้าอาวาสวัดอรุณราชวราราม เป็นพระอุปัชฌาย์ ในการนี้ พระบาทสมเด็จพระเจ้าอยู่หัวฯ ทรงพระกรุณาโปรดเกล้าพระราชทาน เครื่องอัฐบริขารการอุปสมบท เป็นพระภิกษุในพระพุทธศาสนา ตามหมายรับสั่ง สำนักพระราชวังที่ 25003 ลงวันที่ 20 ธันวาคม พ.ศ. 2536 ถึงพ.ศ. 2538 สอบได้เปรีญธรรม 3 ประโยค สำนักเรียนคณะจังหวัดชัยภูมิ วัดกลางเมืองเก่า ตั้งแต่อุปสมบทแล้วได้สนองงานพระอุปัชฌาย์มาโดยตลอด ต่อมาได้รับแต่งตั้งให้เป็นผู้รักษาการเจ้าอาวาสวัดโบสถ์ จังหวัดปทุมธานี ถึงปีพ.ศ. 2545 ได้รับแต่งตั้งให้เป็นผู้ช่วยเจ้าอาวาสวัดอรุณราชวราราม เป็นกรณีพิเศษ และต่อมาได้เป็นเจ้าคณะ 5 วัดอรุณราชวราราม ตามลำดับ ในปีพ.ศ. 2558 ได้รับพระบัญชาแต่งตั้งเป็น ที่ปรึกษาประธานสำนักงานกำกับพระธรรมทูตไปต่างประเทศ ในปี พ.ศ.2561 ได้รับแต่งตั้งให้เป็นผู้รักษาการแทนเจ้าอาวาสวัดโบสถ์ ต.บ้านกลาง อ.เมือง จ.ปทุมธานี อีกครั้งหนึ่ง

ผลงาน

พระศากยปุตติยวงศ์ เป็นผู้ริเริ่มและฟื้นฟูประเพณีวันมาฆบูชาที่วัดอรุณราชวราราม ซึ่งในการนี้ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ได้เสด็จเป็นองค์ประธาน บำเพ็ญพระกุศลสวดสรรเสริญพระรัตนตรัย และเดินเทียนเวียนทักขิณาวัฏรอบองค์พระปรางค์ และได้ปฏิบัติเป็นประเพณีสืบมา นอกจากนี้ยังเป็นผู้ริเริ่มจัดโครงการต่างๆ เช่น การจัดงานสัปดาห์ส่งเสริมพระพุทธศาสนาเนื่องในเทศกาลวันวิสาขบูชา งานประเพณีหล่อเทียนพรรษา งานเจริญพุทธมนต์ส่งท้ายปีเก่าต้อนรับปีใหม่ เป็นต้น ปีพ.ศ. 2550 ได้เป็นประธานดำเนินการก่อสร้าง ศูนย์ปฏิบัติธรรมอรุณธรรมสถาน ในพระสังฆราชูปถัมภ์ฯ จังหวัดชัยภูมิ เพื่อสืบทอดเจตนารมณ์พระเดชพระคุณพระธรรมสิริชัย อดีตเจ้าอาวาสวัดอรุณราชวราราม ในปีพ.ศ. 2552 ได้เป็นผู้ออกแบบเมรุปราสาทรามัญ งานออกเมรุพระราชทานเพลิงศพ พระธรรมสิริชัย(บุญเลิศ โฆสโก)  ในปีพ.ศ. 2555 ได้รับมอบหมายให้เป็นประธานดำเนินการยกร่างโครงการบูรณะพระอาราม วัดอรุณราชวราราม เฉลิมพระกียรติ พระบาทสมเด็จพระเจ้าอยุ่หัว 84 พรรษา และสมเด็จพระนางเจ้าสิริกิติ์ พระบรมราชินีนาถ 80 พรรษา และยังได้รับมอบหมายให้เป็นประธานฝ่ายพิธีการ ฝ่ายสถานที่ ฝ่ายดูแลภูมิทัศน์ วัดอรุณราชวราราม จนถึงปัจจุบัน
เจ้าพ่อ

เจ้าพ่อ (Chao pho, Godfather) เป็นคำที่ใช้ในประเทศไทยเพื่ออธิบายถึงกลุ่มอาชญากรรมของไทย

ความหมายของคำ

คำว่าเจ้าพ่อมีความหมายเดียวกับ Godfather ในภาษาอังกฤษ เจ้าพ่อส่วนใหญ่อยู่ในต่างจังหวัดมีผลประโยชน์ทางธุรกิจทั้งที่ถูกกฎหมายและกิจกรรมที่ผิดกฎหมาย ยิ่งไปกว่านั้นพวกเขามีกลุ่มผู้ร่วมงานและผู้ติดตาม เคลื่อนไหวอย่างใกล้ชิดกับข้าราชการผู้มีอำนาจ ตำรวจและทหาร ในตำแหน่งผู้บริหารท้องถิ่น และมีบทบาทสำคัญในการเลือกตั้งรัฐสภาเจ้าพ่อส่วนใหญ่เป็นเชื้อสายจีน

กิจกรรม

จากข้อมูลของทางการไทยพบว่ามีกลุ่มเจ้าพ่อใน 39 จังหวัดจาก 77 จังหวัดของไทย จากจังหวัดเหล่านี้พวกเขาทำงานเหมือนมาเฟียในท้องถิ่นเนื่องจากพวกเขาทำงานในธุรกิจที่ผิดกฎหมายและถูกกฎหมาย พวกเขามีส่วนร่วมในอาชญากรรมที่หลากหลายเช่น การค้าประเวณี การค้ายาเสพติด การพนันที่ผิดกฎหมายและอื่น ๆ พวกเขาเป็นที่รู้จักในการร่วมมือกับ ว้าแดง (ผู้ที่เกี่ยวข้องกับ กองทัพรวมรัฐว้า) สำหรับการค้ามนุษย์และการขายยาเสพติด
แนวร่วมแห่งชาติสิงคโปร์

แนวร่วมแห่งชาติสิงคโปร์ (อังกฤษ: Singapore National Front; อักษรจีน: 新加坡国民阵线) เป็นพรรคการเมืองในสิงคโปร์ของชาวสิงคโปร์เชื้อสายมลายู ก่อตั้งโดยสมาชิกที่แยกตัวออกมาจากองค์การแห่งชาติสิงคโปร์เชื้อสายมลายู เมื่อ 15 สิงหาคม พ.ศ. 2534 พรรคนี้ไม่ได้เข้าร่วมการเลือกตั้งและไม่เป็นที่รู้จักมากนักในสิงคโปร์ จนกระทั่งประกาศเข้าร่วมกับพันธมิตรประชาธิปไตยสิงคโปร์ใน พ.ศ. 2554
แลนเดอร์ (ยานอวกาศ)

แลนเดอร์ (อังกฤษ: lander) คือยานอวกาศที่ลงจอดยังวัตถุทางดาราศาสตร์ มีลักษณะเป็นยานที่ลงจอดอย่างละมุนละม่อม (soft landing)
ทั้งนี้ หากยานอวกาศดังกล่าวต้องใช้ความเร็วเพื่อให้กระแทกพื้นดินและศึกษาผลจากการกระแทกนั้น จะเรียกยานลำนั้นว่า อิมแพกเตอร์ (impactor)
วัตถุทางดาราศาสตร์ที่มีแลนเดอร์หรืออิมแพกเตอร์ไปเยือนแล้ว ได้แก่ ดวงจันทร์ ดาวพุธ ดาวศุกร์ ดาวอังคาร ไททัน (ดาวบริวารของดาวเสาร์) ดาวเคราะห์น้อย และดาวหาง
เดอะจีโอเมเตอส์สเกตช์แพด

รายละเอียดของโปรแกรม

จีเอสพีประกอบไปด้วยเครื่องมือการสร้างทางเรขาคณิตแบบยุคลิดดั้งเดิม กล่าวคือ การสร้างรูปร่างต่าง ๆ (เช่นรูปสิบห้าเหลี่ยม) โดยการใช้วงเวียนและสันตรง ก็สามารถสร้างขึ้นโดยใช้โปรแกรมนี้ อย่างไรก็ตาม โปรแกรมนี้ยังให้ผู้ใช้สามารถใช้การแปลง เพื่อที่จะสร้างรูปที่ไม่สามารถใช้วงเวียนและสันตรงได้ (เช่น รูปเก้าเหลี่ยมด้านเท่า) นอกจากนี้ วัตถุในโปรแกรมยังสามารถเคลื่อนไหวได้
จีเอสพียังสามารถวัดความยาวของส่วนของเส้นตรง ขนาดของมุม พื้นที่ พารามิเตอร์ ฯลฯ และยังสามารถสร้างฟังก์ชัน ซึ่งจะช่วยให้ผู้ใช้สามารถสร้างวัตถุจากความสัมพันธ์กับวัตถุที่เลือก ทำให้สามารถแก้ปัญหาคณิตศาสตร์ซึ่งยากที่จะคิดด้วยมือได้

ประโยชน์ทางการศึกษา

จีเอสพีได้นำไปใช้ในห้องเรียนคณิตศาสตร์ระดับมัธยมศึกษาเป็นจำนวนมาก ตลอดจนในสหรัฐอเมริกาและประเทศแคนาดา สภาครูคณิตศาสตร์แห่งชาติ (NCTM) ระบุว่าหนึ่งในหกหลักเทคโนโลยีที่ว่า "เทคโนโลยีเป็นสิ่งสำคัญในการเรียนการสอนคณิตศาสตร์ มันจะทำให้การสอนคณิตศาสตร์เป็นสิ่งที่ช่วยในการยกระดับการเรียนรู้ของนักเรียน" จีเอสพีก็เป็นส่วนหนึ่งในตัวอย่างเหล่านี้ ซึ่งโปรแกรมนี้จะช่วยให้นักเรียนมีความเข้าใจมากยิ่งขึ้น เช่นแนวคิดในเรื่องความชัน การแปลงทางเรขาคณิต และจำนวนเต็ม
ในปัจจุบันหน่วยงานทางการศึกษาของประเทศไทย ได้แก่ สถาบันส่งเสริมการสอนวิทยาศาสตร์และเทคโนโลยี ได้จัดซื้อโปรแกรมจีเอสพี เวอร์ชัน 4.06 เป็นลิขสิทธิ์ของประเทศไทย และดำเนินการแปลโปรแกรมและคู่มือการใช้งานเป็นภาษาไทย (รวมทั้งเวอร์ชัน 5.06 ในปัจจุบัน) นอกจากนี้ ยังจัดให้มีการแข่งขันการใช้โปรแกรมนี้สำหรับนักเรียนระดับประถมศึกษาและมัธยมศึกษา เพื่อพัฒนาความรู้และศักยภาพของนักเรียนอีกด้วย
กุหลาบตัดเพชร

เรื่องย่อ

กุหลาบและเพชรต่างก็เป็นที่สุดของความงาม ที่ไม่อาจเปรียบเทียบหาความเป็นที่สุดได้ แต่ความงามเหล่านี้อาจนำมาทั้งคุณค่าและพิษภัย หากผู้ครอบครองเต็มไปด้วยความลุ่มหลงจนเกินพอดี กันยิกา หรือ จอมโจรแมวตาเพชร กับ ดนุภพ หรือ จอมโจรกุหลาบขาว สุดยอดนักโจรกรรมเพชรผู้มีอุดมการณ์ รับจ้างขโมยเพชรเพื่อสืบหาร่องรอยคนฆ่าพ่อแม่และผู้มีพระคุณ เหตุเพราะพลังอำนาจของเพชรในตำนานสามารถทำให้ เทวัญ เป็นหนุ่ม รักษาโรคร้าย และเป็นอมตะ จึงทำให้เขาต้องการใช้พลังอำนาจจากมัน จนเป็นที่มาของการฆ่าและการตามล่าในที่สุด แต่ทุกคนพร้อมเสี่ยงชีวิตเพื่อมัน แมวตาเพชร และ กุหลาบขาว มีเป้าหมายเดียวกันคือตามหาฆาตกรและลากคอมารับโทษ จากศัตรูกลายมาเป็นคนรู้ใจร่วมมือกันจนเป็นรักแท้
เอฟเอคอมมิวนิตีชีลด์ 2018

ภูมิหลัง

นี่เป็นแมตช์อย่างเป็นทางการครั้งแรกของ เมาริซิโอ ซาร์รี ในความรับผิดชอบทีมเชลซีและอีกฟากฝั่งหนึ่งนั้นถือเป็นการเข้าชิงชนะเลิศถ้วยใบที่สองของ เปป กวาร์ดิโอลา ในฐานะผู้จัดการทีมแมนเชสเตอร์ซิตี หลังจากที่พวกเขาชนะ อีเอฟแอลคัพ 2018 นัดชิงชนะเลิศ โดยสามารถเอาชนะ อาร์เซนอล (นัดนั้นอาร์เซนอลคุมทีมโดย อาร์แซน แวงแกร์) 3–0 ที่สนามกีฬาเวมบลีย์.
เชลซีมองหาที่จะคว้าชัยชนะเอฟเอคอมมิวนิตีชีลด์ให้ได้เป็นครั้งแรกนับตั้งแต่ปี ค.ศ. 2009 เมื่อพวกเขาเอาชนะ แมนเชสเตอร์ยูไนเต็ด 4–1 ในการดวลลูกโทษ. พวกเขาเคยพลาดที่จะเก็บฃัยชนะในการลงสนามสี่ครั้งล่าสุดในรายการนี้. อย่างไรก็ตาม, แมนเชสเตอร์ซิตี เคยชนะพวกเขาสองนัดล่าสุดที่เวมบลีย์, ทั้งสองนัดในฤดูกาล 2017–18 – เอาชนะ ทอตนัม ฮอตสเปอร์ 3–1 ในเดือนเมษายนและอาร์เซนอล 3–0 ในอีเอฟแอลคัพ นัดชิงชนะเลิศในเดือนกุมภาพันธ์, พวกเขาไม่เคยเอาชนะสามนัดติดต่อกันที่เวมบลีย์นับตั้งแต่เดือนมีนาคม ค.ศ. 1970.
ทั้งสองฝ่ายเคยเผชิญหน้ากันมาแล้วหนึ่งครั้งในคอมมิวนิตีชีลด์ครั้งเดียวเมื่อครั้งก่อนหน้านี้, ใน 2012, แมตช์นั้นได้รับชัยชนะ 3–2 โดยแมนเชสเตอร์ซิตี.
พระอโมฆสิทธิพุทธะ

ความหมาย

ชื่อของพระอโมฆสิทธิหมายถึงผู้ที่มีความสำเร็จโดยสมบูรณ์ ทรงสถิตย์อยู่ทางทิศเหนือของพุทธมณฑล และเป็นตัวแทนของดวงอาทิตย์ยามเที่ยงคืน อันเป็นสัญญลักษณ์ของกิจกรรมทางจิตวิญญาณอันลี้ลับ เป็นประธานของกรรมโคตร ในทางปัญญาเป็นภาพสะท้อนของปัญญาญาณแบบสำเร็จทุกอย่างซึ่งเป็นการผสมผสานของปัญญาญาณทุกชนิดหลังจา 
เสียงประจำพระองค์คือ อา มนตร์คือโอม อโมฆสิทธิ อาหูม
ราชวงศ์วินด์เซอร์

ประวัติ

พระนามของพระราชวงศ์เป็นภาษาเยอรมันเนื่องมาจาก สมเด็จพระราชินีนาถวิกตอเรีย ทรงอภิเษกสมรสกับ อัลเบิร์ต แห่งแซ็กซ์-โคบูร์กและโกธา ซึ่งเป็นโอรสของดยุก เอิร์นสท์ที่ 1 แห่งแซ็กซ์-โคบูร์กและโกธาในเดือนกุมภาพันธ์ พ.ศ. 2383
อย่างไรก็ตาม คำว่า แซ็กซ์-โคบูร์กและโกธา ไม่ใช่นามสกุลของเจ้าชายพระราชสวามี แต่เป็นชื่อของดินแดนที่ตระกูลของพระองค์ปกครอง ชื่อพระราชวงศ์ของพระองค์ซึ่งน่าจะเป็นนามสกุลของพระองค์จึงน่าจะเป็น เวตติน
ดังนั้น ชื่อพระราชวงศ์ เวททิน ถูกแทนที่ด้วย วินด์เซอร์ กลายมาเป็นชื่อของพระราชวงศ์เนื่องจากพระบรมราชโองการที่ประกาศโดย สมเด็จพระเจ้าจอร์จที่ 5
อย่างไรก็ตาม พระบรมราชโองการดังกล่าวกล่าวถึงเฉพาะรัชทายาทของสมเด็จพระราชินีนาถวิกตอเรียที่เป็นสืบเชื้อสายมาจากชาย ในเดือนเมษายน พ.ศ. 2495 หลังจาก สมเด็จพระราชินีนาถเอลิซาเบธที่ 2 ขึ้นครองราชย์ พระองค์ได้แก้ไขข้อขัดแย้งของชื่อราชวงศ์ เมื่อพระองค์ได้ประกาศต่อสภาองคมนตรี (Privy Council) ว่าพระนางมีความปรารถนาที่จะให้พระองค์เอง พระราชโอรส และพระราชธิดาใช้ชื่อราชวงศ์วินด์เซอร์ รวมทั้งรัชทายาทของพระองค์เมื่ออภิเษกสมรส และรัชทายาทลำดับถัดไปใช้ชื่อของราชวงศ์วินด์เซอร์ ซึ่งข้อความดังกล่าวขัดแย้งกับกฎหมายของราชวงศ์เยอรมัน ที่กล่าวว่าพระราชโอรสและพระราชธิดาทั้งหมดเป็นสมาชิกของราชวงศ์เชลสวิก-โฮลสไตน์-ซอนเดอร์บอรก์-กลุคสบูร์ก ตาม เจ้าฟ้าชายฟิลิป ดยุกแห่งเอดินบะระ พระบิดา
หลังจากนั้น เมื่อวันที่ 8 กุมภาพันธ์ พ.ศ. 2503 สมเด็จพระราชินีนาถเอลิซาเบธที่ 2 ทรงประกาศพระบรมราชโองการเพื่อยืนยันว่าพระองค์และพระราชโอรสและธิดาทั้งสี่เป็นสมาชิกของราชวงศ์วินด์เซอร์ ส่วนรัชทายาทที่สืบเชื้อสายมาจากชายอื่น ๆ (ยกเว้นผู้ที่เป็น HRH, เจ้าชาย และเจ้าหญิง) จะใช้นามสกุล เมาธ์แบทเทน-วินด์เซอร์
พระมหากษัตริย์ของสหราชอาณาจักรองค์ถัดไปอาจเปลี่ยนชื่อพระราชวงศ์ได้หากพระองค์มีความประสงค์จะทำเช่นนั้น โดยการประกาศพระบรมราชโองการใหม่ เช่นหาก เจ้าชายแห่งเวลส์ เสด็จขึ้นครองราชย์ พระองค์สามารถเปลี่ยนชื่อพระราชวงศ์เป็น เมาธ์แบทเทน เพื่อเทิดพระเกียรติพระบิดา หรือพระปิตุลา หลุยส์ เมาธ์แบทเทน เอิร์ลเมาธ์แบทเทนแห่งอังกฤษคนที่ 1 คำว่า เมาธ์แบทเทน (Mountbatten) เป็นคำภาษาอังกฤษ แปลมาจากคำภาษาเยอรมันว่า "Battenberg"
รัชสมัยของสมเด็จพระเจ้าจอร์จที่ 5 เริ่มขึ้นในปี พ.ศ. 2453 ภายใต้ ราชวงศ์แซ็กซ์-โคบูร์กและโกธา และสิ้นสุดในปี พ.ศ. 2479 แม้ว่ารัฐอิสระไอร์แลนด์ (Irish Free State) จะแยกตัวออกจากสหราชอาณาจักรในปี พ.ศ. 2465 แต่ชื่อของราชอาณาจักรยังคงเดิมจนกระทั่งปี พ.ศ. 2470 เมื่อพระองค์ทรงเป็นกษัตริย์แห่ง รัฐอิสระไอร์แลนด์ ด้วย ในทศวรรษหลังจาก พ.ศ. 2470 พระมหากษัตริย์ทรงเป็นประมุขของ เครือจักรภพ รวมถึง แคนาดา, ออสเตรเลีย, รัฐอิสระไอร์แลนด์, นิวซีแลนด์, สาธารณรัฐแอฟริกาใต้ ฯลฯ ในสมัยก่อนพระมหากษัตริย์ทรงเป็นประมุขของรัฐเหล่านั้นจากการใช้ราชบัลลังก์ร่วมกันกับจักรวรรดิอังกฤษ แต่หลังจากปี พ.ศ. 2470 เครือจักรภพต่าง ๆ ได้มีพระมหากษัตริย์ร่วมกันจากการที่ทรงครองหลายราชบัลลังก์ จนกระทั่ง ปี พ.ศ. 2490 พระมหากษัตริย์อังกฤษทรงเป็นจักรพรรดิของอินเดียด้วย
ทิม วีเซอ

อาชีพนักฟุตบอล

วีเซอเริ่มต้นอาชีพในฐานะนักเตะเยาวชนกับสโมสรเล็ก ๆ แห่งหนึ่งในปี พ.ศ. 2530 ก่อนที่อีก 2 ปีต่อมาจะได้ย้ายมาร่วมทีมเยาวชนของสโมสร ไบเออร์ 04 เลเวอร์คูเซิน และอยู่ในทีมเยาวชนของทีมห้างขายยานานถึง 10 ปีก่อนจะย้ายมาร่วมทีมสโมสร ฟอร์ทูน่า โคโลญจน์ เมื่อปี พ.ศ. 2542 ขณะอายุได้ 18 ปี
หลังจากนั้นจึงได้ย้ายมาร่วมทีมสำรองของสโมสร ไกเซอร์สเลาเทิร์น เมื่อปี พ.ศ. 2544 ก่อนจะก้าวขึ้นมาติดทีมชุดใหญ่เมื่อปี พ.ศ. 2545 และได้ขึ้นมาเป็นมือ 1 ของทีมในฤดูกาลต่อมา
จนกระทั่งในปี พ.ศ. 2548 สโมสร แวร์เดอร์ เบรเมน ได้ซื้อตัววีเซอเข้ามาร่วมทีมเพื่อมาแทน อันเดรียส ไรน์เค่ ที่อายุเยอะโดยฤดูกาลนั้นวีเซอสามารถพาทีมเจ้านกนางนวลภายใต้การคุมทีมของ โธมัส ชาฟ คว้าตำแหน่งรองแชมป์ไปครอง
หลังจากอยู่กับทีมเจ้านกนางนวลนานถึง 7 ปีวีเซอก็ได้ย้ายไปร่วมทีม ฮอฟเฟ่นไฮม์ เมื่อวันที่ 2 พฤษภาคม พ.ศ. 2555 ด้วยค่าตัวไม่เปิดเผยแต่ผลงานของเขากับทีมกลับตกลงและยังมีอาการบาดเจ็บรบกวนทำให้ในวันที่ 21 มกราคม พ.ศ. 2557 ทางสโมสรฮอฟเฟ่นไฮม์ได้ตัดสินใจยกเลิกสัญญาของวีเซอ
และในวันที่ 17 พฤศจิกายน พ.ศ. 2557 วีเซอก็ได้ประกาศแขวนถุงมืออย่างเป็นทางการเมื่ออายุได้ 33 ปี
ไทสัน คิด

ประวัติ

ไทสันได้ร่วมทีมกับเดวิด ฮาร์ท สมิธในนามเดอะฮาร์ทไดนาสตี้ โดยมีนาตาเลียเป็นผู้จัดการทีม และได้คว้าแชมป์แท็กทีม WWEร่วมกับฮาร์ท สมิธ โดยชนะทีมโชมิซ (บิ๊กโชว์และเดอะมิซ) ก่อนจะเสียให้ดรูว์ แม็กอินไทร์และโคดี โรดส์ในไนท์ออฟแชมเปียนส์ (ค.ศ. 2010) หลังจากนั้นได้หักหลังฮาร์ท สมิธ และกลายเป็นฝ่ายอธรรม ปี ค.ศ. 2012 ไทสันได้ร่วมทีมกับจัสติน เกเบรียล ในโนเวย์เอาท์ (2012)ได้ปล้ำชิงสิทธิ์ไปชิงแชมป์แท็กทีมโดยไพรม์ไทม์เพลเยอส์ชนะ ในสแมคดาวน์ (29 มิถุนายน ค.ศ. 2012) ชนะแจ็ก สแวกเกอร์ได้เข้าร่วมชิงกระเป๋ามันนีอินเดอะแบงก์ (2012) แต่ไม่ชนะ ปี ค.ศ. 2014 ใน NXT TakeOver ได้ชิงแชมป์ NXT กับเนวิลล์แต่ไม่ได้แชมป์ หลังแมตช์เนวิลล์เดินเข้ามาหาและกล่าวขอบคุณและยื่นมือให้จับ ทว่าไทสันไม่จับ เดินชนไหล่เนวิลล์แล้วกลับไป ในฟาสต์เลน (2015)คิดและซีซาโรได้คว้าแชมป์แท็กทีมจากดิอูโซส์ ในเอ็กซ์ตรีมรูลส์ (2015)เสียแชมป์ให้เดอะนิวเดย์ และได้กลายมาเป็นฝ่ายธรรมะ ในเดือนมิถุนายน ค.ศ. 2015 ไทสันได้รับบาดเจ็บที่คอจากการขึ้นปล้ำดาร์กแมตช์กับซามัว โจทำให้ต้องหยุดปล้ำ ปี ค.ศ. 2017 ได้ทำงานเป็นโปรดิวเซอร์ของ WWE

ชีวิตส่วนตัว

วิลสันเป็นเพื่อนสนิทของ เท็ดดี ฮาร์ต และแฮร์รี สมิธ เมื่อตอนอายุสิบขวบครอบครัวของวิลสันได้ย้ายไปอยู่ใกล้กับครอบครัวฮาร์ตและก็อาศัยอยู่ใกล้กันเป็นเวลาหลายปี วิลสันแต่งงานกับ นาตาเลีย ในเดือนมิถุนายน ค.ศ. 2013 ซึ่งเขาได้คบหาและใช้ชีวิตคู่ร่วมกันมาตั้งแต่เดือนพฤศจิกายนปี ค.ศ. 2001 ความสัมพันธ์ของทั้งคู่และการแต่งงานยังให้ความสำคัญในเรียลลิตีโชว์ ของ WWE โทเทิลดีวาส์
คอเลกซ์แทรน

ข้อบ้งใช้

คอเลกซ์แทรนใช้สำหรับรักษาภาวะไขมันในเลือดสูง โดยเฉพาะผู้ที่มีระดับไขมันชนิดความหนาแน่นต่ำ (Low-density lipoprotein cholesterol; LDL-C) ในกระแสเลือดสูงกว่าปกติ โดยใช้ร่วมกับการควบคุมอาหาร

กลไกการออกฤทธิ์

คอเลกซ์แทรนออกฤทธิ์โดยจับกับกรดน้ำดีในทางเดินอาหาร โดยประจุบวกของพอลิเมอร์ในโมเลกุลของคอเลกซ์แทรนจะจับกับประจุลบบนหมู่คาร์บอกซิลิกของกรดน้ำดี เกิดเป็นสารประกอบเชิงซ้อนที่ไม่มีฤทธิ์ โดยสารประกอบเชิงซ้อนที่เกิดขึ้นนี้จะถูกกำจัดออกมากับอุจจาระในลำดับถัดมา ด้วยกลไกดังกล่าวของคอเลกซ์แทรนทำให้ปริมาณกรดน้ำดีในร่างกายลดลง ส่งผลให้เกิดการกระตุ้นให้ตับสร้างกรดน้ำดีเพิ่มโดยการดึงเอาคอเลสเตอรอลที่มีในกระแสเลือดมาสร้างเป็นกรดน้ำดี เป็นผลให้ระดับคอเลสเตอรอลในกระแสเลือดลดลงได้ในที่สุด

ขนาดที่ใช้ในการรักษา

ขนาดของคอเลกซ์แทรนที่แนะนำ คือ 1.0-1.5 กรัม ทุก 12 ชั่วโมง ขนาดยาสูงสุดไม่เกิน 8 กรัมต่อวัน

ข้อห้ามใช้

ห้ามใช้คอเลกซ์แทรนในผู้ป่วยท่อน้ำดีอุดตัน, ผู้ป่วยทางเดินอาหารอุดกั้น, ผู้ที่แพ้ยานี้, และหญิงตั้งครรภ์

การเกิดอันตรกิริยาระหว่างยา

คอเลกซ์แทรนมีผลรบกวนการดูดซึมยาอื่นหลายชนิด เช่น เพนนิซิลิน (Penicillin), ดิจ็อกซิน (Digoxin), ไนโตรฟูแรนโตอิน (Nitrofurantoin) และลดประสิทธิภาพของยาต้านการแข็งตัวของเลือดชนิดรับประทาน เช่น วาร์ฟาริน (Warfarin) เป็นต้น ดังนั้น จึงควรรับประทานยาอื่นก่อนคอเลกซ์แทรนอย่างน้อย 1 ชั่วโมง หรือรับประทานหลังคอเลกซ์แทรนอย่างน้อย 4 ชั่วโมง
ซูโฮ

ประวัติ

ครอบครัวของซูโฮมีบิดา มารดา ตัวเขาเอง และพี่ชายที่ห่างจากเขาเพียง 4 ปี ครั้งประถมศึกษาเขาเป็นนักเรียนดีเด่นของโรงเรียน พอเรียนมัธยมศึกษาก็ได้เป็นรองประธานสภานักเรียน เมื่อซูโฮอายุ 16 ปี เขาก็กลายเป็นสมาชิกคนแรกของ EXO และกลายเป็นเด็กฝึกหัดที่เอสเอ็ม มีระยะการเทรน 7 ปี ซึ่งนานที่สุดในบรรดาสมาชิกของวง ปัจจุบัน เรียนการแสดงที่มหาวิทยาลัยศิลปะแห่งชาติเกาหลี (Korea National University of Arts)
บาร์โลว์ (รัฐออริกอน)

ภูมิศาสตร์

เมืองบาร์โลว์ตั้งอยู่ที่พิกัดภูมิศาสตร์ 45°15′8″N 122°43′17″W มีพื้นที่ทั้งหมด 0.2 ตารางกิโลเมตร

ประชากร

จากการทำสำมะโนประชากรในปี พ.ศ. 2543 เมืองบาร์โลว์มีประชากร 140 คน มีความหนาแน่นของประชากร 900.9 คนต่อตารางกิโลเมตร
ระบบติดตามอากาศยานภาคพื้นดิน

1. ระบบเรดาร์ SMR (Surface Movement Radar)

ระบบเรดาร์SMR โดยพื้นฐานแล้วใช้หลักการเดียวกันกับ Primary Radar คือใช้การสะท้อนของคลื่นวิทยุที่ ส่งออกไปกระทบเป้า มาคำนวณหาตำแหน่งของเป้า แต่จะแตกต่างกันที่ ระบบเรดาร์ SMR ใช้กำลังส่งสัญญาณที่ต่ำกว่าเพราะ ต้องการ Coverage แค่เพียงบริเวณภายในท่าอากาศยานเท่านั้น นอกจากนี้จำนวนรอบของสายอากาศระบบเรดาร์ SMR ที่ใช้งานอยู่ในปัจจุบันจะอยู่ที่ 60 รอบต่อนาที ระบบ SMR จึงถูกนำมาใช้เพื่อทำหน้าที่ในการ ตรวจจับการเคลื่อนไหวบนสนามบิน ตรวจสอบการกีดขวางของยานพาหนะ ช่วยเพิ่มความปลอดภัยและเพิ่ม ประสิทธิภาพในการใช้พื้นที่ท่าอากาศยาน เนื่องจากระบบเรดาร์ SMR (Surface Movement Radar) นั้นทำงานโดยหลักการของระบบ PRIMARY RADAR ดังนั้นภาพที่แสดงบนจอ จะแสดงภาพเป็นเพียงเป้าเรดาร์ ซึ่งเป้าเรดาร์ของเครื่องบินและยานพาหนะต่างๆจะดูคล้ายคลึงกัน ดังนั้น CONTROLLER จะไม่สามารถจำแนกหรือชี้ชัดได้ว่าเครื่องบินแต่ละลำอยู่ที่ใด ในทางปฏิบัติ CONTROLLER (TOWER) จะต้องมองด้วยสายตาและติดต่อไปยังนักบินเพื่อจะได้ทราบตำแหน่งของเครื่องบิน ซึ่งจะทำให้เกิดความไม่สะดวกและปลอดภัยในการปฏิบัติงาน ดังนั้นจึงได้นำอีกระบบ เข้ามาร่วมใช้งานกับระบบเรดาร์ SMR

2. ระบบ MDS (MULTISTATIC DEPENDENT SURVEILANCE SYSTEM)

โดยระบบ MDS ยังสามารถแก้ไขขีดจำกัดของระบบ SMR อันเกิดมาจากจุดอับของการตรวจจับเป้า อันเกิดมาจากการบดบังของสิ่งก่อสร้างภายในสนามบิน ระบบ MDS ทำงานโดยอาศัยหลักการของระบบ SSR (SECONDARY SURVEILLANCE RADAR) และระบบ ADS-B (AUTOMATIC DEPENDENT SURVEILLANCE-BROADCAST) โดยทำการติดตั้งเครื่องรับ/เครื่องส่ง RECEIVER/TRANSMITTERS (R/Ts) ไว้ตามสถานที่ต่างๆเพื่อให้ครอบคลุมพื้นที่ของสนามบินนั้นๆ ในหลักการของระบบ SSR นั้น เครื่องรับ/เครื่องส่งที่ติดตั้งอยู่ตามสถานที่ต่างๆจะส่งสัญญาณ INTERROGATION (MODE A/C) โดยมีสัญญาณเวลามาตรฐานควบคุมการส่ง เมื่อเครื่อง TRANSPONDER บนเครื่องบินรับสัญญาณ INTERROGATOR ดังกล่าวได้ก็จะทำการส่งสัญญาณ REPLY CODE (MODE A/C/S) เครื่องรับ R/T จะรับสัญญาณ REPLY ดังกล่าวทำการ TIMESTAMPS , DECODES TRANSPONDER REPLY , DECODE MODE-S AIRCRAFT INFORMATIONS และส่งไปยัง MDS SERVER ทำการ PROCESS และโดยเทคนิค TIME-DIFFERENCE-OF-ARRIVAL ( TDOA ) ระบบสามารถคำนวณหาระยะทางจากเครื่อง TRANSPONDER ถึงเครื่องรับแต่ละตัวที่รับสัญญาณ REPLY นั้นได้ ( อย่างน้อย 3 เครื่อง ) ดังนั้นระบบจึงสามารถกำหนดตำแหน่งของเครื่องบินได้อย่างแม่นยำ จากนั้นระบบจะส่งข้อมูล (MODE CODE , AIRCRAFT INFORMATIONS) และตำแหน่งของเครื่องบิน ไปยังระบบประมวลผลของระบบติดตามอากาศยานภาคพื้น (STREAMS) เพื่อทำการประมวลผลร่วมกับข้อมูลเป้าเรดาร์จากระบบ SMR และจะแสดงภาพบนจอโดยจะมี MODE CODE/CALL SIGN , AIRCRAFT INFORMATIONS ของเครื่องบินลำที่รับได้ ปรากฏอยู่ควบคู่กัน ในหลักการของ ADS-B นั้นเครื่องบินจะส่งตำแหน่งและข้อมูลซึ่งได้จาก GLOBAL POSITIONING SYSTEM ( GPS ) โดยใช้ความถี่ของ SECONDARY SURVEILLANCE RADAR ( 1090 MHZ ) และใช้รูปแบบข้อมูล แบบ MODE-S TYPE SIGNAL FORMAT เมื่อเครื่องรับ/เครื่องส่ง R/T รับสัญญาณดังกล่าวได้ ก็จะทำการ PROCESS ตามขั้นตอนข้างต้น
เซวายากิกิซูเนะโนะเซ็งโกะซัง

พล็อต

คุโรโตะ นากาโนะ เป็นมนุษย์เงินเดือนหนุ่มมีชีวิตที่ไม่มีความสุขและเครียดซึ่งเกือบจะถูกครอบครองโดยงานของเขาใน บริษัท ที่เขาทำงานให้ คืนหนึ่งช่วงเวลาที่เขาเปิดประตูบ้านของเขาเขาพบเด็กน้อยที่น่ารักพร้อมหูจิ้งจอกกำลังทำอาหารเย็น ชื่อของเธอคือ Senko, เทพจิ้งจอกอายุ 800 ปีและเธอ ถูกส่งมาบนโลกจากโลกวิญญาณเพื่อบรรเทา Nakano จากชีวิตที่ไม่มีความสุขของเขาและช่วยเขาค้นหาความสุขอีกครั้ง ณ จุดนั้นชีวิตของ Nakano จึงเริ่มเปลี่ยนไป

ตัวละคร

Senko (仙狐)
พากษ์เสียงโดย: Azumi Waki
Senko เป็นซูนคินอายุ 800 ปีที่ถูกส่งมาจากโลกแห่งวิญญาณเพื่อปลดปล่อยนากาโนะจากชีวิตที่ทำงานหนักและเครียดของเขา เธอดีใจที่จะทำอาหารและทำความสะอาดบ้านของเขา เธอย้ายเข้ามาที่บ้านของนากาโนะและทำตัวเหมือนภรรยาและแม่ที่เป็นประโยชน์
เธอชอบที่จะเล่นกับเขาเช่นนอนบนตักเพื่อให้แน่ใจว่าเขาได้นอนหลับพักผ่อนเพียงพอ เธอจะเสียใจถ้า Nakano จัดลำดับความสำคัญการทำงานมากกว่าสุขภาพของเขา
Nakano (中野)
พากษ์เสียงโดย: Junichi Suwabe
Nakano เป็นมนุษย์เงินเดือนและทำงานในบริษัทมืดแห่งหนึ่ง ก่อนที่ เซนโกะ จะมาเขาใช้ชีวิตอยู่กับงานอย่างไม่หยุดหย่อน นอนดึก กินอาหารที่ไม่มีประโยชน์ และอยู่อย่างโดดเดี่ยว ส่วนใหญ่เขาต้องตื่นแต่เช้ามารอรถไฟขบวนแรกไปทำงานและหลังจากเสร็จสิ้นสายกลับบ้านรถไฟขบวนสุดท้าย นากาโนะเติบโตขึ้นมาในชนบทพร้อมกับปู่ย่าตายายของเขาหลังจากที่ย้ายไปอยู่ที่ชานเมืองของเมืองใหญ่เพื่อทำงาน ชีวิตของเขาเปลี่ยนไปในทางที่ดีขึ้นหลังจาก Senko เข้ามาในชีวิตของเขา
สุขภาพและจิตของนากาโนะดีขึ้นเมื่อเวลาผ่านไปเนื่องจากการดูแลของเซนโกะ ดูเหมือนว่าเขาจะมีกำลังใจเมื่อจับหางหรือหูของ Senko เนื่องจากความนุ่มนวลของ เขาไม่ยอมพลาดโอกาสที่จะใช้นิ้วของเขาผ่านขนของเธอ Senko ยอมให้เขาอย่างไม่เต็มใจขณะที่เธอรู้ว่าอะไรทำให้เขามีความสุข
Shiro (シロ)
พากษ์เสียงโดย: Maaya Uchida
Kōenji (高円寺)
พากษ์เสียงโดย: Ayane Sakura
Sora (夜空)
พากษ์เสียงโดย: Eri Kitamura

อนิเมะ

มีการประกาศเปิดตัวอนิเมะทางซีรีส์เมื่อวันที่ 2 ธันวาคม 2018 ซีรีส์นี้เป็นแอนิเมชันโดย Doga Kobo และกำกับการแสดงโดย Tomoaki Koshida โดยมี Yoshiko Nakamura เป็นผู้กำกับ และ Miwa Oshima ผู้ออกแบบตัวละคร Yoshiaki Fujisawa ผู้เขียนเพลง
เพชรในเพลง 2549

เพชรในเพลง 2549 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2549 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้

ประเภทผู้ขับร้องเพลงไทยสากลหญิง

ไม่มีผู้สมควรได้รับรางวัล

ประเภทผู้ขับร้องเพลงไทยเดิมชายหญิง

ไม่มีผู้สมควรได้รับรางวัล
พงศ์ชนก กันกลับ

ประวัติ

พงศ์ชนก กันกลับ  ชื่อเล่น วิว เกิดเมื่อวันที่ 7 ตุลาคม พ.ศ. 2534  เป็นบุตรสาวของ นายพงษ์เทพ กันกลับ และนางภาวนา กันกลับ เป็นบุตรคนโต ในจำนวนพี่น้อง 2 คนมีน้องสาวอีกคนชื่อ หิรัญญา กันกลับ (เลนส์) โดยมีส่วนสูง 176 เซนติเมตร น้ำหนัก 52 กิโลกรัม สำเร็จการศึกษาระดับมัธยมศึกษาจากโรงเรียนเศรษฐบุตรบำเพ็ญ และโรงเรียนนวมินทราชินูทิศเบญจมราชาลัย จากนั้นศึกษาระดับมหาวิทยาลัยอยู่ที่คณะนิเทศศาสตร์ สาขาวิทยุ-โทรทัศน์ มหาวิทยาลัยเกษมบัณฑิต เธอเป็น มิสไทยแลนด์เวิร์ล ปี 2552 และ มิสไทยแลนด์เวิลด์คนแรกที่เกิดในยุค 90 สูง 175 เซนติเมตร นอกจากนี้เธอยังเป็น นักกีฬาเทควันโด ทีมชาติไทยอีกด้วย
พงศ์ชนก ยังเคยฝากผลงานลีลาการเตะบนหน้าจอโทรทัศน์ จากละครเรื่อง พยัคฆ์ยี่เก ในบทบาทสาวนักบู๊ และนอกจากนั้นเธอเคยเข้าประกวด ซูเปอร์โมเดลปี 2550 , ประกวดมิสทีนเข้ารอบ 150 คน จากผู้เข้าประกวด 2,000 คน และคว้าตำแหน่งรองอันดับ 2 มิสมอเตอร์โชว์แปซิฟิก พ.ศ. 2551 และรองอันดับ 1 Miss Photo Hitech 2009 มาแล้ว ก่อนที่จะมาคว้าตำแหน่ง มิสไทยแลนด์เวิลด์ 2009 ( Miss Thailand World 2009 ) พ่วงด้วยตำแหน่ง "ขวัญใจช่างภาพสื่อมวลชน" และ "นางงามรูปร่างดี" พร้อมกับเป็นตัวแทนสาวไทยไปประกวด มิสเวิลด์  2009 ที่ประเทศอังกฤษ และแอฟริกาใต้ ในเดือนพฤศจิกายน 2552
สุรชัย เลี้ยงบุญเลิศชัย

ประวัติ

นายสุรชัย เลี้ยงบุญเลิศชัย เกิดวันที่ 15 มกราคม พ.ศ. 2496 พ่อชื่อ “ก๊กยู้ แซ่เบ้” แม่ชื่อ “อั๊ง แซ่เบ้” มีพี่ชายและพี่สาวรวม 7 คน ได้แก่ นายสุรินทร์ เลี้ยงบุญเลิศชัย นางวราภรณ์ วิชชุลดา นายสุเทพ เลี้ยงบุญเลิศชัย นายสุทัศน์ เลี้ยงบุญเลิศชัย นางวราลักษณ์ บุญฤทธิ์ และนางสมศรี วชิรพนัง และนายมงคล เลี้ยงบุญเลิศชัย (เสียชีวิตแล้ว)คู่สมรสชื่อ นางอรนันท์ เลี้ยงบุญเลิศชัย อยู่การไฟฟ้าฝ่ายผลิตแห่งประเทศไทย (กฟผ.) 
จบการศึกษา นิติศาสตรบัณฑิต มหาวิทยาลัยธรรมศาสตร์ เนติบัณฑิตไทย สำนักอบรมศึกษากฎหมายแห่งเนติบัณฑิตยสภา
วันที่ 15 สิงหาคม 2558 มีประกาศสภานิติบัญญัติแห่งชาติแต่งตั้งให้ สมเกียรติ รอดเจริญ เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่หนึ่ง สุรชัย เลี้ยงบุญเลิศชัย โดยพ้นจากตำแหน่งเมื่อวันที่ 1 กรกฎาคม พ.ศ. 2559
ในระหว่างวันที่ 1 กรกฎาคม พ.ศ. 2559 ถึง 1 กุมภาพันธ์ พ.ศ. 2561 มีประกาศสภานิติบัญญัติแห่งชาติให้ ร้อยตำรวจตรีหญิง ณัฐสภรณ์ เทศบรรทัด เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่หนึ่ง

เครื่องราชอิสริยาภรณ์

เครื่องราชอิสริยาภรณ์อันเป็นที่เชิดชูยิ่งช้างเผือก ชั้นมหาปรมาภรณ์ช้างเผือก (ม.ป.ช.)
 เครื่องราชอิสริยาภรณ์อันมีเกียรติยศยิ่งมงกุฎไทย ชั้นมหาวชิรมงกุฎ (ม.ว.ม.)
บีเอ็มดับเบิลยู

ประวัติ

เบเอ็มเวอาเก มีต้นกำเนิดมาจากบริษัทอุตสาหกรรมสามราย สองรายตั้งอยู่ในรัฐบาวาเรีย ได้แก่ ยนตรกิจรัพพ์ (Rapp Motorenwerke) และบริษัทอากาศยานบาวาเรีย (Bayerische Flugzeugwerke) ส่วนอีกหนึ่งรายตั้งอยู่ในรัฐทือริงเงิน คือโรงยานยนต์ไอเซอนัค (Fahrzeugfabrik Eisenach)
ยนตรกิจรัพพ์ได้เปลี่ยนชื่อเป็นยนตรกิตบาวาเรีย (Bayerische Motorenwerke) ในปีค.ศ. 1916 และกลายเป็นผู้ผลิตเครื่องยนต์อากาศยานในช่วงสงครามโลกครั้งที่หนึ่ง ต่อมาภายหลังสงครามสิ้นสุด บริษัทอากาศยานบาวาเรียได้เข้าซื้อเบเอ็มเว หลังจากนั้นก็ได้มีการผนวกบริษัทอากาศยานบาวาเรียเข้าเป็นส่วนหนึ่งของเบเอ็มเว
เบเอ็มเวกลายเป็นผู้ผลิตรถยนต์เมื่อเข้าซื้อกิจการโรงยานยนต์ไอเซอนัคในปีค.ศ. 1929 เบเอ็มเวผลิตสินค้าหลักอย่างรถยนต์, จักรยานยนต์, เครื่องยนต์อากาศยาน ไปจนสิ้นสุดสงครามโลกครั้งที่สองในปีค.ศ. 1945 ซึ่งในช่วงสงคราม บริษัทมุ่งเน้นไปที่การผลิตเครื่องยนต์อากาศยานเป็นหลักเพื่อป้อนสายการผลิตเครื่องบินทหาร อาทิ เอ็ฟเว190, ยู52, ยู88 เป็นต้น
ยูฟ่าแชมเปียนส์ลีก ฤดูกาล 2014–15

รอบคัดเลือก

ในรอบคัดเลือก และรอบเพลย์ออฟ สโมสรจะจัดกับคู่แข่งโดยค่าสัมประสิทธ์ยูฟ่า 2014 โดยจะแข่งขันกัน 2 นัด แบบเหย้า–เยือน ซึ่งสโมสรจากสมาคมเดียวกันจะไม่สามารถแข่งกันเองได้.

รอบน็อกเอาต์

ในรอบแพ้คัดออก หรือรอบน็อกเอาต์ แต่ละทีมจะเล่น 2 นัด โดยแบ่งเป็นเหย้าและเยือน ส่วนนัดชิงชนะเลิศจะเล่นเพียงนัดเดียว ในการจับสลากแบ่งสายของรอบ 16 ทีมสุดท้าย จะนำทีมอันดับที่ 1 ของแต่ละกลุ่ม มาพบกับทีมอันดับที่ 2 ของแต่ละกลุ่ม โดยทีมอันดับที่ 2 ของแต่ละกลุ่มนั้นจะได้เล่นเป็นเจ้าบ้านก่อน ส่วนรอบ 8 ทีมสุดท้ายจะไม่มีการจับสลากแบ่งสาย แต่จะเป็นการเข้ารอบมาพบกันเอง